יזהר דוד

יזהר דוד (נולד ב-1 בדצמבר 1969 במושב אביטל) הוא מרצה ומחבר הספרים "פצצה מתקתקת" ו"מסוכלים" בהוצאת כנרת זמורה-ביתן דביר, ששירת כמנהל שטח ביחידת רכזי שב"כ בשומרון. ממייסדי "העמותה למנהיגות ישראלית משותפת" והמנכ"ל שלה, יזהר הוא ממייסדי ארגון גג "שותפות מגן ישראלית לטיפול וצמיחה מפוסט טראומה". הלום הקרב הראשון שקיבל אות מופת שיקומי.

 ביוגרפיה 
נולד במושב אביטל בשנת 1969.

בעל תואר ראשון בכלכלה ובמנהל עסקים מאוניברסיטת חיפה ובלימודי האסלאם והמזרח התיכון מהאוניברסיטה העברית בירושלים, בעל תואר שני במנהל ובמנהיגות בחינוך מאוניברסיטת תל אביב. בעל תואר שני נוסף בלימודי המשפט מאוניברסיטת בר-אילן, ותעודת הוראה במסגרת "צוות הטובים לחינוך" בבית ברל.

שירת כלוחם ומפקד בפלגת עורב גולני. בסיום השירות, בשנת 1990, התגייס בעקבות אחיו לשירות הביטחון הכללי. במהלך האינתיפאדה השנייה היה מנהל ביחידת שטח. בעקבות שירותו בשב"כ לקה בהלם קרב. במהלך ההחלמה השלים תואר שני במשפטים באוניברסיטת בר-אילן. בשנת 2014, לאחר שהוצע לו לנהל את יחידת הרכזים בשומרון, החליט לפרוש לגמלאות, אך נשאר בשב"כ כיועץ עד שנת 2022.

יזהר פרסם את "הלם הקרב" שלקה בעת פעילות מבצעית בשב"כ בספרו הראשון "פצצה מתקתקת", דבר שהוביל את השב"כ לבחינה מחדש של הליווי והטיפול שמקבלים אנשי שטח, שבעקבותיה הוכנסו שינויים רבים שבחלק מהם יזהר שותף.

בשנת 2015 עמד בראש "תנועת המורים – מחנכים. מורים דרך", שהוקמה למען קידום החינוך בישראל. בשנת 2017 היה ממייסדי "העמותה למנהיגות ישראלית משותפת" והיה המנכ"ל הראשון שלה. עמותה זו מקדמת לימודי ערבית ותרבות ערבית, ופתחה (בשותפות עם "מרכז מעשה") את "המדרשה למנהיגות ישראלית משותפת" בתוך מכללת עמק יזרעאל – המכינה הראשונה בארץ שבה לומדים גם תלמידים ערבים. בשנת 2019 היה מייסד ויו"ר "שותפות מגן ישראלית לטיפול וצמיחה בפוסט טראומה", שנועד להיות ארגון גג לעמותות המסייעות להלומי הקרב בישראל.

בשנת 2019 קיבל את אות המופת השיקומי.

בנובמבר 2023 ייסד את פרויקט "הוילה" לעיבוד חוויות קרב של לוחמים ולוחמות ממלחמת "חרבות ברזל", ועל כך קיבל בפברואר 2025 את אות "גיבורי החברה הישראלית".

 ספריו 
 פצצה מתקתקת – סיפורו המטלטל של איש שב"כ – סיפורו האישי כמנהל שטח בזמן האינתיפאדה השנייה וכנפגע הלם קרב, כנרת זמורה-ביתן דביר, 2016
 מסוכלים - להציל חיים של אחרים לאבד את עצמך - מותחן המבוסס על סיפור אמיתי שהתרחש בעת שירותו של יזהר בשב"כ. בהוצאת כנרת זמורה-ביתן דביר 2022.

קישורים חיצוניים
 פצצה מתקתקת, באתר כנרת זמורה-ביתן דביר
 פרויקט "הוילה" לעיבוד חוויות קרב של לוחמים ולוחמות ממלחמת "חרבות ברזל", באתר עמותת שותפות מגן
כתבות וראיונות:








 "פוסט טראומה" • כך הסתיימו 23 שנות שירות בשב"כ, יעקב אמסלם, אתר כל הזמן, 5 ביוני 2016

 איש השב"כ לשעבר חושף את השתלשלות הדברים בלילה ההוא ומצביע על האשם העיקרי, אלעזר שטרום, אתר TovNews אקטואליה יהודית, 1 במאי 2024
 בכיר השב"כ לשעבר יזהר דוד: "אולי אנשים בארגוני הביטחון חשבו שהם יכולים קצת לשלוט במדינה", באתר רדיו גלי ישראל



 בכיר השב"כ מגיע לאולפן ודורש בתוקף מרונן בר: "נכשלת, לך!", יצחק זאגא, אתר TovNews אקטואליה יהודית, 7 באוקטובר 2024


 יזהר דוד: "100% מעובדי השב"כ מסכימים שרונן בר צריך ללכת הביתה", באתר רדיו גלי ישראל




הערות שוליים

קטגוריה:אנשי השב"כ
קטגוריה:בוגרי אוניברסיטת חיפה
קטגוריה:בוגרי האוניברסיטה העברית בירושלים
קטגוריה:אנשי חינוך ישראלים
קטגוריה:מורים לאזרחות בישראל
קטגוריה:אנשי המושב
קטגוריה:חבל התענכים: אישים
קטגוריה:ישראלים שנולדו ב-1969